Aleksej N. Arbuzov
Aleksej N. Arbuzov, 1908-86, russisk dramatiker. A forlod 1927 teaterskolen i Leningrad, hvor han havde sat stykker op i Proletkult-stilen. A skrev bl.a. Min stakkels Marat 1965 (DRradio 1969) og En gammeldags komedie 1975 (Old Comedy Aldwych 1976, Solnedgang over Riga DRtv 1983), Fortællinger fra det gamle Arbat 1970 (Once upon a Time Little Theatre of the Bristol Old Vic 1976), og hans sidste stykke Den kvindelige sejrherre 1983 (Successful Woman)i melodramatisk stil opnåede stor kritikerros. A var optaget af aktuelle moralsk-etiske dilemmaer, og formmæssigt genindførte han koret i flere af sine stykker. Han skrev også filmmanuskripter og blev en vigtig inspiration for mange af ‘den nye bølges’ yngre dramatikere i 1970'erne. 

Bibliografi: Arbuzov, A Selected plays 1982. 